Terlerai Noktah

Terlerai Noktah ialah sebuah siri drama televisyen Malaysia 2021 arahan Amor Rizan, dibintangi oleh Nabila Huda, Ainul Aishah dan Aidil Aziz. Siri ini akan memulakan tayangan di Slot Samarinda, TV3 bermula 26 Ogos 2021 menggantikan Sitik Tok.  Siri ini juga turut ditayangkan menerusi laman penstriman Disney+ Hotstar pada 12 jam awal sebelum penayangan di saluran yang dinyatakan.

Sinopsis 
Zaira dan Dr Rudi merupakan pasangan suami isteri yang tidak dikurniakan anak. Zaira mempunyai satu sejarah silam bersama adik perempuannya yang telah hilang selama 20 tahun. Suatu hari, hospital psikiatri yang dimiliki oleh Dr Rudi menerima seorang pesakit jiwa bernama Hani yang ditemui oleh pihak polis bersama mayat suami Hani yang mati dan bayinya yang kelaparan. Dr Rudi terkejut selepas mendapati pesakit yang bernama Hani itu adalah adik kandung Zaira yang telah lama hilang. 

Sementara itu Rania, ketua jururawat yang bekerja di hospital milik Dr Rudi sering cuba memberitahu Dr Rudi tentang sesuatu namun tidak diendahkan oleh Dr Rudi. Rania mempunyai masalah rumah tangga dengan suaminya Dr Kamil malah Dr Kamil telah menghilangkan diri membawa anak mereka lari dari Rania.

Kehadiran Jasmine, seorang jururawat baharu yang ditukarkan ke hospital psikiatri menimbulkan tanda tanya pada Rania kerana ia adalah atas arahan Dr Kamil, suami Rania sendiri. Jasmine yang ditugaskan untuk menjaga Hani mula merasakan ada sesuatu yang tidak kena dengan kes penemuan Hani. Zaira pula sering terbawa-bawa ingatan bagaimana kehidupan dia dan Hani ketika kecil dahulu, dan segalanya membawa ingatannya kembali ketika mereka diculik dan dibawa ke Pulau Randai.

Pelakon 
 Nabila Huda sebagai Zaira
 Ainul Aishah sebagai Hani
 Raysha Rizrose sebagai Jasmine
 Aidil Aziz sebagai Doktor Rudi
 Azhan Rani sebagai Tuan Ismail
 Watie Sadali sebagai Laila
 Hariz Hamdan sebagai Fariz
 Atikah Suhaime sebagai Rania
 Harris Annuar sebagai Zarul
 Mia Deen sebagai Hani (10 Tahun)
 Duerra Mitilda sebagai Zaira (12 Tahun)
 Shahfi Rafiq sebagai Rudi (12 Tahun)
 Ieka Zulkifli sebagai Ramlah
 Elmy Moin sebagai Razak

Rujukan

Pautan Luar 
 Terlerai Noktah di Disney+ Hotstar

Drama Melayu 2021